Port Charcot

Port Charcot er en tre kilometer bred bukt på nordsiden av Booth Island på vestkysten av Antarktishalvøya. Bukta ble kartlagt av Jean-Baptiste Charcots første ekspedisjon (1903–05) og er navngitt til minne om hans far, den berømte franske nevrologen Jean-Martin Charcot (1825–93).

Charcot benyttet bukta som vinterbase i 1904 for ekspedisjonsskipet «Français». Mannskapet oppførte en steinvarde på stedet, med en trestøtte og plakett med navnene til alle ekspedisjonsmedlemmene. Dette minnesmerket er oppført på Antarktistraktatens liste over historiske steder og kulturminner i Antarktis.

Kilder 

Bukter i Antarktis
Verneområder i Antarktis
Artikler i Antarktis-prosjektet
Antarktishalvøyas geografi